
_ што бути миллион, квартират- 


ВЛКСМ-нь Мордовской обкомонть ды Саранск ошонь комитетэнть, 


ВЕСЕ МАСТОРТНЭНЬ ПРОЛЕТАРИЙТНЕ, ПУРНАВОДО ВЕЙС! 


ПСНИНЭНЬ КИ: 


Экономиянть ды 
бережливостенть кис 


возонзо ёмисекшниль зярыя 
пондт кши. Кочегартнэ пенгт- 
нень пултыть лиясто овеи ле- 
зэвтёме. . 

Швейпромонь мастерскойт- 
неньгак ламо улить возможно- 
стест экономиянь ютавтоманть 
түртов. 0с0бой ролесь те тев- 
сэнть пракшны закройщикенть 
лангс. Ловинк седе арсевезь 
материалонь кадовикс санти- 
метратнень, конат ёртневить 
кройкадонть мейле, ды тынь 
чарвБкодьсынк, зяро можна сэко- 
номить ковозонзо, иезэнзэ. 

Экономиянть кис ды раето- 
чительностенть каршо движе- 
ниянть эряви келейст» ютав- 
томе аволь ансяк промышлен- 
ностьсэнть, но велень хозяйст- 
васояк. Волхозтнэва, совхозтнэ- 
ва, МТС-тнэва руководительт- 
ненень, инициативной комсомо- 
лецтнэнень ули мезес путоме 
кедь! 

Передовой од · ломатне нев- 
тизв тень фактсо. Примерке, 
Чамзинекой МТС-нь тракторис- 
тәсь Ф. В. Пятайкин комсомо- 
ленэсь мелят «ХТЗ» тракторсо 
роботамсто сэкономил сезононь 
перть 1837 килограмм горючей. 
Тень пингстэ сокамонь планон- 
зо толавтызе 227,7 проценте. 

Похш значениязо иетя жо 
колхозео коромонь экономиянть. 
Ней жо сеетьстэ эрси истя, 
што коромонть расходовить 
нормавтомо ды эрсить салсе- 
маткак. Примерке, Чамзинской 
райононь Б.-Маресевской Пуш- 
кин лемсә колхозонь конюхось 
Логинов аволь весть неезель 
коромонь саламсто, но колхо- 
зонь председателесь Кузнецова 
ялгась тенень проявляет иск- 
лючительной хладнокровия. Ис- 
тя жо расхищают коромонть 
Кочкуровской райононь Тавла 
велень «17 партеъезд» колхоз- 
сонтькак. 

Нама истят фактне корс а 
кирдевицят. Решительна эряви 
бороцямс расточительтнень ды 


общественной, колхозной собет- 
венностень салсицятнень кар- 
шо. 

Социалистической государет- 


Чиде-чис Белейгады минек 
масторсонть экономиянь ды бе- 
режливостень кис производет- 
васо туремась. Яла од ды од 
тыща комсомолецт включаются 
те государственной пек покш 
важногтень мероприятиянтень. 

Ф. Ә. Дзержинский лемсэ 
Сталинградской транспортной 
заводонь комсомолецтнэнь ини- 
циативась, кода содатано, 
максеь уш пек вадря резуль- 
татт. Заводсонть  по-хозяйски 
кармасть расходовамо электро- 
энергиянть, бензинэнть, смз- 
зочной оенть, металлонть, эрь- 
ва кодат вспомогательной ма- 
териаатнэнь. Аволь полной 
даннойтнень коряе лиени, што 
Сталинградской предприятият- 
не комеомолецтнэнь починэст 
кувалт колмоце пель кове сэко- 
номили 8.379 тонна металл, 
6.280 тонна уштома пель, зя- 
рыя миллион целковой ланге 
эрьва кодамо сырье ды мате- 
риалт. Ды те весе парочись 
таштазв сень эйстэ, мезесь ва- 
ляясь пильге ало, забор экшеэ 
ды мезенть лангс икеле кода- 
мояк мель явозь арасель. 

Аволь умок Мосэнерго нол- 
дась Московонь эрицятненень 
обращения, косо сон ловизе, 


нестә эрьвась вишкалгавтсы 
эсензэ лампатнень мощностенть 
ансяк 25 ваттс, то те вансты 
25.000 киловатт мощность ды 
максы тенек возможность доба- 
вочно эрьва чистэ нолдамс. 
300.000 метра ситец или 
800.000 пара карсемапель. 

Экономиянь кис бороцямо 
эряви ютавтомс Мордовиянь 
өштневаяк, железнодорожной 
етанциятнева, районной цент- 
ратнева, велетнева. 


Секс, што Саранск ошонь 
эрицятнестэ кой-кить расточи- 
тельески ютавтыть электроэнер- 
гиянть,  сеетьстэ колавкшны 
Саранской типографиянть нор- 
изльной роботазо. Эрсить пе- 
ребойть роботасо энергиянь 
асатомадонть Саранекой про- 
мышленной лия предприятият- 
неваяк. 

Истя жо ашти тевесь район- 


1 


ной центратнесә. Сземсдеряй | ВаНТь туртов экономиянть ды 
строительной участкатнень, | бережливостенть покш значе- 
промартельтнень, МТС-тнэнь, | нияст ловозь, Мордовиясо ва- 


то тесэяк муят аволь эконом- 
ной, аволь радивой отноше- 
ниянь зярыя примерт. 

3-це № стройконторань стро- 
ительной площадкасонть кир- 
пецтнень автомашинатнестэ 
чамтлить обычна сявордозь. 
Тень эйстэ ламо кирпецть тап- 
вевить ды теве а молить. Подъ- 
ездной китне сеетьстэ эрсить 
валязь ловсо. Машинатне бук 
совить, бензинэсь юты  стяко. 
Әскть ды лесатнень туртов 
лазт ютавтнить плансо проек- 
тировазьтнеде ламо. 

Саранской хлебокомбинат- 
сонть икелень шкатнестэ каш- 
томс кшинь кайсицясь койме 
лангсто прыця чапаксонть яла 
ёртыль пильге алов, уголс, 


сенцекс выступили неть меро- 
приятиятнень ютавтомо 3-це № 
стройконторавь ды Саранской 
хлебокомбинатонь комсомолецт- 
нэ. Әряви, штобу сынет ини- 
циативанть поддержали Мордо- 
виянь весе комсомолецтнэ. Эко- 
номиянть кис, расточительнос- 
тенть каршо решительной бо- 
роцямо эряви ветяме эрьва ко- 
со, эрьва тевеэ. Тень эйсэ минь 
ванстатано государственной ла- 
мо парочи, средстват, лездата- 
но сенень, штобу минек масто- 
рось кармаволь үлеме седеяк 
сюпав, еще седеяк виев ды 


йкасто молевель 
квашнянть перька обычна эр-| Ще седеяк бо 
силь сантиметрань сэрьсә поч-|икелев, коммунизмань од побе- 


товь пуль, мезень кувалт ко- | датненень. 27] 

Саранскоень хлебокомбина- 
тонь клубось пешкедев ломан- 
де. Январень 30-де чистэ те- 
сә хлебокомбинатонь робочейт- 
не, служащейтне ды инженер- 
но-технической роботниктне 
выдвинули СССР-нь Верховной 
«Совете» Национальностнень 00- 
ветэнь депутатке кандидатокс 
Саранской избирательной 422 
округканть Василий Павлович 
Петушков ялганть. 

Национальностнень Совете 
кочкамонь коряс  Саранской 
избирательной округонь про- 
мышленной предприятиятнесэ, 
үчреждениятнесэ, колхозтнэсэ, 
совхозтнэсэ, МТС-тнэсэ, учили- 
щатнесэ, школатнесэ ды инс- 
титутнэсэ—эрьва косо избира- 
тельтне покш мельсэ поддер- 
живали ВЕП(б)-нь Мордовекой 
обкомонь васенце секретаренть 
—Петушков ялганть кандида- 
туранзо. 

Февралень 9-це чистэнть 
чить 2 чассто избирательной 
9-це участкань избирательтне 
хлебокомбинатонь кКлубсонть 
вастеть эсест · кандидатонть— 
Василий Павлович Петушков 
ялганть марто. 

Избирательтнень  собравия- 
сонть выступил Петушков ял- 
гась. Оон ёвтась хлебокомби- 
натонь робочейтненень благо- 
дарность се честенть ды дове- 
риянть кис, конань сынь окз- 
зали сонензэ— выдвинули На- 
циональностнень Совете депу- 
татке кандидатокс. 

ВЕП(б)-нь Мордовской обкомонь васенце секретаресь В. П. 
Петушков ялгась— зарегистрированной СССР-нь Верховной 
Советса Национальностень- Совоте- депутатке кандидатокс 
Саранской избирательной 422 избирательной округканть. 


Фотось Г. Барановонь. 
# 


В. П. Петушков ялганть 
вастомазо избирательтнень 
мар 


то 


Седе тов Петушков ялгась 
тердинзе собраниянь о участ- 
никтнень сенень, штобу парти- 
янь ХУП-це конференциянть 
вастомс производственной од 
успехсэ, седеяк келейгавтомс 
социалистической соревновани- 


янть, теемс  производетвасо 
образцовой дисциплина ды по- 
рядок. 


Избирательтнень пельде кор- 
тасть Ларионова, Егорова, Мас- 
ляницкий ялгатне ды лият. 

— Петушков ялгась—Мор- 
довиясо роботамонь шкастонть 
эсь прянзо невтизе кеме боль- 
шевикеке, Мордовской респуб- 
ликанть процветаниянзо кис 
решительнойстэ бороцицяке, — 
мерсь Ларионова ялгась.— Сон 
— советской народонть верной 
цёра, Национальностнень 00- 
вете депутатоке достойной кан- 
дидат. 

— Февралень 28-це чистэнть, 
— корты Егорова ялгась, — 
минь весе сатано избиратель- 
ной участкав ды макссынек 
эсь вайгеленек Василий Пав- 
лович Петушков ялганть кис. 

Саранск ошонь партийной 
организациянть пельде высту- 
пил ВЕП(б)-нь горкомонь сек- 
ретаресь Савостьянов ялгась. 
Сон избирательтнень тердеь 


сененв, штобу февралень 23-це 
чистэнть весеменень молемс 
избирательной  участкав ды 
максомс эсь вайгельтнень Пе- 
тушков ялганть кие. 


мает 


а пон. ФАНИИ 


1941 ие 
ФЕВРАЛЕНЬ 
`12-це чи 
17 (1313) № 


ЛИСИ: 


Оборудованиянть ды 
материалтнэнь лияв 
миемаст, полавтомаст 
ды нолдамост а 
меремадонть ды неть 
аволь законной 
действиятнень кис 
судонь коряс 
ответственностеденть 


11-це ив, 
12 № ковс 


 СССР-нь Верховной Советэнь 

Президиумось нолдась Указ 
оборудованиянть ды материал- 
тнэнь лияв миемаст, полавто- 
ды нолдамост а меремз- 
донть ды неть аволь законной 
действиятнень кис судонь ко- 
ряс ответственностеденть. 


Социалистической хозяйст- 
вань интерестно, ёвтазь Указ- 
сонть, вешить предприятият- 
нес» весе уликс «лишной», 
неиспользуемой оборудовани- 
янть ды материалтнэнь точной 
үчёт ды плановой перераспре- 
деления. 


Но промышленностень ды 
транспортонть зярыя предприя- 
тиятнесэ ули оборудованиянть 
ды материалтнэнв разбазари- 
вания, сынст миеманть ды лия 
предприятиятнень марто полав- 
томанть вельде. Се шкастонть, 
кода государствась  нолдтни 
предприятиятненень определен- 
ной цельтнень туртов оборудо- 
вания ды материалт, предпри- 
ятиянь руководительтне эсь 
олясост ды аволь законна рас- 
поряжаются сынет эйсэ, мик- 
ШНИТЬ, полавтнить ды нолдыть 
ЛИЯВ. 


Сень ловозь, што кода ме- 
рить демонстрируемой ды лиш- 
ной оборудованиянть миемаеь, 
кода невтни опытэсь, тевсэ аш- 
ти аволь лиякс мезекс, но 
социалистической собственнос- 
тенть замаскированной расхи- 
щенияке, СССР-нь Верховной 
Советэнь Президиумось запре- 
тил предприятиятненень лияв 
оборудованиянь ды лишнойкс, 
неиспользованнойке кадовозь 
материалонь микшнеманть, по- 
лавтнеманть ды нолдтнеманть, 


Лишнойке ды апақ исполь- 
зова аштиця оборудованиянть 
ды материалтнэнь лияв миқ- 
шнемась, полавтомась, нолда- 
мось, ды истя жо сынст аволь 
законной приобретениясь, — 
аштитв преступленияке, кона 
ловови социалистической соб- 
ственностень  расхищениянть 
кондямокс, мезенть кис ломал- 


не, конат чумот неть преступ- 
лениятнесэ, кармить макене- 
веме суде ды судонь пригово- 
ронть коряс, — пекстневеме 
тюрьмас 2 иестэ 5 иень сроке. 


Предприятиятнесэ улике ве- 
се лишной оборудованиясь, ды 
истяжо материалтнә, конат кар- 
масть улеме лишнойке ды аш- 
тить апак использова, подле- 
жат специальной учёте ды пере- 
распределенияе се порядоконть 
коряе, конань ‚ аравтнесы 
000Р-нь Народной Комиссарт- 
нәнь Советэсв. 


(ТАСС). 


ЛЕНИНЭНЬ КИЯВА 


СТРОЖАЙШЕЙ ЭКОНОМИЯНТЬ КИС, 
РАСТОЧИТЕЛЬНОСТЕНТЬ КАРШО 


САРАНСКОЙ СТРОЙКОНТОРАНЬ ДЫ 
ХЛЕБОКОМБИНАТОНЬ КОМСОМОЛЕЦТНЭНЬ 


Сталинградской тракторней 
заводонь комсомелецтнэнь 
инициативаст көряс 


7-це № строймонтажень трес- 
тэнь 3-це № стройкасонть ком- 
сомолецтнэ: кбпедсть вадря ини- 
циатива стройматериалонь эко- 
номиянть ды строямонь деше- 
валгавтоманть кувалт. 

Комсомольской собрания- 
сонть, кона ютавтозель неть 
читнестэ, комсомолецтнэ тар- 
гизь ланге строительствасонть 
`асатыкстнэнь ды  ваннызь, 
кодат эрявить ютавтоме тев- 
сэнть полавтовкст. 

Строительствань главной ме- 
ханикесь Куликов ялгасв эсь 
докладеонзо тешкстась, што те 
шкас стройкасонть кияк паро 
-ладсо эзь арсе седе, 
штобу экономна  ютавтомс 
стройматериалонть ды деше- 
валгавтоме строямонть. Строи- 
тельствасонть кирпецтнень кан- 
тлить нилеце этажое носилка 
лангсо, секе шкастонть жо 
транспортёртнә (подъемной ма- 
шинатне) аштить истяк. Што- 
бу шаштомс таркастонзо шту- 
катурной ящикенть, эряви 
кундаме эйзэнзә подручноен- 
теньгак, мастерэнтеньгак. Те- 
емедеряй ящикенть кавто пи- 
лензэ алов валик, ящикесь 
карми тулкадевеме подруч- 
никентень мастерэнть эсь робо: 
тастонзо апак сыргавтне. Истя 
жо можна тачкасо модань уск- 
семанть полавтомс транепортёр- 
со роботасонть. 

Докладчикесь невтизе, што 
те стройкасонть подъездной 
китне а маштовить автомаши- 
нанень ютнемс. Машинатне бук-, 
совить, ютавтыть ламо горючей 
материал. Ведеськак Саранской 
условиятнесэ. эрси дефицитной. 
.А стройкасонть веденть а ванс- 
“тыть. Нормадонть ламо расхо- 
довавкшныть эсктнеяк, чувтонь 


-сооружениятненень лазтнэяк. 
Электроэнергияськак юты кой- 
‚косо зря. 


— Можна ли обойтись седе ала- 
-мо напряжениянь электролам- 
почкасо? — кевкстни меельеь пе- 
лев докладчикесь, ды тияко от- 
"вечи: — Да, можна. 

‹ _ Нама можна! --кемекетыть 
‘ответэнть кунсолыцятне. 


УШОДКСОСТ 


Карбаев комсомолецэсь эсь 
выступлениясонзо тешкетась 
ламо  асатыкст стройматериа- 
лонь ванстомасонть ды инстру 
ментэнь ремонтировамосонть. 
— Ремонтироватано, — корты 
сон, — пандтано ярмакт, а меха- 
низматне кирдить ансяк недляс- 
кавтос. Нать те ремонт? 
Комсомолецтнэ сайсть обяза- 
тельства маласо читнестэ про- 
веряме строительной участкат- 
нева механизматнень ды подъ- 
ездной китнень состоянияст, 
решасть саеме контроль стаха- 
новской приспособлениятнень 
тевс ладямонть лангсо. 
Комсомольской комитетэнть 
ходатайстванзо коряс Управле- 
виянь начальникесь тейсь спе- 
циальной комиссия строймате- 
риалонь экономиянть ды стро- 
ительствань дешовалгавтоманть 
кувалт мероприятиянь ютав- 
томанть туртов. Комиссияс со- 
васть сех вадря комсомолецт- 
нэ ды инженерно-технической 
роботниктне. х 
Февраль ковстонть те вопро- 
сонть кувалт карми улеме 
ютавтозь строительной робо- 
чейтнень конференция. 


Туремс эрьва «мелоченть» 
кис 
Саранск ошонь Хлебокомби- 
натось нолдазь продуктань ас- 
сортиментэнть ды. качестванть 
кувалма ашти (оюзсонть ва- 
сень таркасо. Плановой пром- 
наколлениясь касы иеде-иес, 
мешкотаранть коряс убыткатне 
эрьва ковне яла седеяк аламол- 
гадыть. 
Примерке, промнакоплениянь 
планонть хлебокомбинатось 
велькска топавтызе 370,8 про- 
центе. Бути 1939 иень декабрь 
ковстонть мешкотарань коряс 
убыткатне ульнесть 25.000 
целковойс пачкодемс, то те 
иестэнть ковозонзо убыткась 
пачколи 1.500 целковойде ала- 
мос. Но васов аволь весе воз- 
можностне хлебокомбинатсонть 
тевс ютавтозь расходнэвь кир- 
тямосонть. А санитарно-гигие- 
нической условиятненв коряс 
арсемс эряви тенст пек седе 


ламо. 


Партийной комитетәнь сек- 
ретаресь Карева ялгась февра- 
лень 6-це чистэ ютавтозь комео- 
мольской собраниясонть невтсь 
продукциянтень, уштомапелен- 
тень ды спецодеждантень аволь 
| радивойстэ отношениядонть ла- 
мо яркой примерт. Вуш неть 
примертнэ хлебокомбинатеонть 
частной случайть, но сынет 
значенияст покшт. 

Лиясто робочеесь ойсэ вад- 
невезь кедензә нардамо па- 
цянь таркас нартнесынзе спе- 
цовказонзо. Вансак кавто нед- 
лянь ютазь ле робочеентень 
эрявкшны од спецовка, таш- 
тось а маштови. Прындеряй 
каштомс кшинь озавтыцянть 
коймензэ лангето чапаксось, 
так сон а пурнасы, каясы ве 
ёнов, пуль поте. 

Или истямо пример: кшит- 
нень вагонеткасо ускомсто пры 
кияксос буханка, —ускицясь а 
арсезевияк кепедеманзо. Сон 
ловсы селе пароке— мерькаме 
буханканть чары алов. Или 
каштомс кшинь озавтыцясь 
лиясто максы распоряжения 
качегаронтень сыртемс каш- 
томтнень 300 градусос. Се 
пулты пенгтнень мезевий, а 
чапаксось еще аволь анок. Лис- 
| ни, пенгтне палыть стяко. 

— Миненек весе неть нея- 
вить мелочекс, —мерсь комсо- 
мольской комитетэнь секрета- 
ресь Егоров ялгась эсь выс- 
туплениясонзо.—Но алкуксонь 
тевеэ —неть ярмакт. Родинань 


патриотнэ не могут тень а 
саемс расчете. 

Комсомолецтнэ вейке-вейке 
мельга сайсть эсест ланге 0бя- 
зательстват үлеме примернойкс 
эсь цехтнесэ. 

Комсомолонь общей собра- 
ниясь шнызе 3 № стройконто- 
рань комсомолецтнэнь Мордо- 
виясо инициативаять ды тейсть 
решения — седе курок вклю- 
читься сырьянь экономиянть, 
уштомапеленть, электроэнер- 
гиянть, санитариянть кис Ды 
браконть каршо туремантень, 


К. Демин. 


— —а————ы=—ы=== 


„МОНЕНЬ А ЮТКО... МОН СЧЕТОВОД“ 


Антоновка велень колхозонь 
-комсомолецтнэ оказали И. Г. Ва- 
-силькин 'ялгантень покш до- 
гверия. 1940 иень сентябрянь 
3-це чистэ сонзэ кочкизь ком- 
соргокс. Кеместь лангозонзо, 
што сон парсте’ аравтсы ком- 
сомольской организациянть ро- 
ботанзо. Но Василькин ялгась 
моли секе жо кияванть, ко- 
нань эзга мольеть сонзэа пред- 
- шественниктне. 

Комсомольской организациясь 
- пурнавсь 1938 иестэ. Весе те 
шканть перть сон роботась пек 
беряньстэ. Малав колмо иень 
перть ВЛЕСМ-нь рядтнэс оде 
примазельть ансяк 3 од ломать. 
- Комсомолецтнэ сезевезельть 
аволь союзной од ломатнень 
эйстэ. А ветильть ютксост мас- 
сово-разъяснительной, культур- 
но-воспитательной робота. 


Эзь лиякстомо тевесь нейгак — 
Василькин ялганть пингстэ. 
Комсоргоке улемань шканть 
перть сон кавксть ансяк пур- 
накшнось комсомольской соб- 
раният, роботамонь плант ара- 
сельть, арасть нейгак. Вейке- 
як комсомолецнэнь эзь ульне 
максозь кодамояк поручения. 

Колхозной производствань 
передовиктне од ломатне А. Г. 
Ломшин, Н. Е. Хохлов ды Г. И. 
Кузнецов ялгатне макесть за- 
явленият комсомолс совамодо. 
Ды сынст заявлениятне 1940 
иень декабрянь 20-це чистә 
саезь те шкас аштить апак 
ванкшно. 

Комсомольской хозяйстванть 
Василькия ялгась кирди: бе- 
зобразной состояниясо, колхоз- 
ной правлениянь тевтнень ютк- 
со шкапсо. Зярдо мезеяк эря- 


ви муеме, то сонензэ эстензэяк 
мезеяк а муеви комсомольской 


тевтнень ютксо. 


Зярдо кевкстнить Васильки- 
вэнь: меке арась кодамояк ро- 
бота, мекс а эрсить комсомоль- 
ской собраният?—сон кортни: 
«монень а ютко ютавтнеме соб- 
раният... Мон — счетовод». - Се- 
де тов сон алтни: вана курок 
теян план, кармить улеме соб- 
ранияткак, бути февральетэ 
мезеяк а лиси, сестэ мартето 
Е собраният сразу кол- 


мо КОВОНЬ КИС...» 


Истя те од бюрократось «оп- 


равдывает» тензэ оказанной 


довериянть. 


А. Яковлев. 
Дубенской р-н. 

Якстере Армиянь ХХШ-це годовщинанть 


лемсэ лыжной комсомольской кроссось - 


Мезе марто 


минь сынек 


кроссонтень 


Окойники сась те кувать 
учозь чись-—Якстере Армиянь 
ХХ -це. годовщинанть лемеэ 
лыжной комсомольской крое- 
сонть ушодовомань чись. 

Минек училищань комсомо: 
лецтна покш мельсэ лисеть эсь 
выносливостест, физической за- 
калкаст невтеме, ° вечкевикс 
эсь родинанть ванстомо аноє- 
чист невтеме. 

Прянь апак шна можна ме- 
ремс, што те чинть минь вас- 
тынек аволь берянь показа- 


сомолецтнэстә 100 ломань ус- 
пешна максызь ГТО-нь значо- 
конть лангс телень норматнень. 
Сынст эйстэ ламот, кода 
В. Нофтин, Макаров, Д. Батов, 
И. Смолькин, Березин, А. Мы- 
син ды  лият— кроссонтень 
анокстамонть перть соксео 
ютасть 150—220 километра. 


спортонть коряс Р. Карева, 
Л. Бояркива, Н. Панфилова, 
Сысуева ды лият комеомолкат- 
не. Сынь примасть участия 
городской лыжной соревнова- 
ниятнесә ‘ды занизь васенце 
таркатнень. 

Якстере Армиянь ХХИ-це 
годовщинанть лемсэ лыжной 
комсомольской кроссонть эйсэ 
участиянтень минь анокстынек 
ГТО-нь П-це етупенень знач- 
кистэнь 4 командат, ГТО-нь 
І-це ступенень значкистэнь 17 
команда ды пешеходной 4 
командат. 

Неть успехтнень добовамо- 
сонть ламо савеь роботамс 
физкультурной бюронтень 
(председателесь Омолькин ял- 
гась) ды физкультурань коряс 
преподавательтненень— Мысин 
ды Артемьев ялгатненень. 


В. Гаваев, 
ВЛЕСМ-йь Саранской пе- 


Тейтертнень эйстэ сех паро | дучилищавь комитетэнь секре- 


результат невтить 


лыжной ' тарь. 


тель марто. Кроссонть эйсэ 
участиянтень нолдазь 127 ком- 


Васень тарканть саизе Тамилин 
ялгась се 


Дружнасто, моро марто сыть 


Кроссось ушодовсь! И фельд- 
шерско-акушерской школань 
жизнерадостной, закаленной ды 
смелой 45 лыжник группиро- 
вавсть ветень-ветень · ломань. 
Судейской пунктсонть регист- 
рировазь, лыжниктне капшазь 
сыргасть дистанциянть ютамо. 

Тейтерень колмо командатне 
тусть колмо километрань, цё- 
раньсетне — 10 
дистанцияе. 

Тейтертнестә васенце путев- 
канть  судьянтень  максызе 
Юматова комсомолкась. Сон 
максозь расстояниянть ютызе 


километрань 


шкаст—20 м. 11 сек ды 20 м. 
32 сек. 

Отличной результат невтеть 
пятёркань командирэсь Нико- 
лай Тамилин комеомолецэсь, 
кона 10 км. ютызе 52м. 26 сек., 
Жигунов —58 м. 24 сек., Чет- 
вергов— 55 \м. 56 сек., И. Тз- 
милӣн— 56 м. 34 сек. ° 

Ошонь весе командатнестэ 
васенце тарканть занизе Тами- 
лин ялганть командась. Сон 
максозь дистаяциянть. ютызе 
56 м. 09 секундас. 

Неть результатнэнь невтема- 
сонть пек лездась основатель- 
ной тренировкась. Тамилин ял- 
ганть командазо ютась 200 ла- 
мо километра тренировочной 
минимум кроссонтень анокста- 


19 м. 33 сек. Мельганзо састь | монть перть. 


Васильева ды Кузнецова. Сынет 


Ф 


Саранск ошонь 1-це № средней школачь комсомолецтиз 
февралень 9-це чистэ организованнойстэ састь  ипподромов 
кроссо участиянь примамо. 


Саранскоень лесопарконтень— 
сборной пунктонтень— Саранск 
ошонь лыжниктне. 


А. Кудашкин. 


Фотось А. Кочинэнь. 

Саранской · центральной стрел- 
ковой клубсо тонавтнипятне 


анокстыть пионерэнь ды школь- 


никень военно-физкультурной 
<оревнованиятненень. 


СНИМКАСОНТЬ: 11-це ‚№ 
школань 7-це «Б» классонь 


‘целиваниянь ды наводкань ко- 
ряс занятиясо. 


Фотось А. Кочинэвь. 
| 
С) 


_Успеваемостенть 
‚ кепедеманзо кис 


Покш Маризь велень сред- 
зней школасо келейстэ · моли 


ВКП(б)-нь ХУШ-ие конферен- 
ациянть лемсә социалистичес- 
жой соревнованиясь класстнэнь, 
пионерской отрядтнэнь ды баш- 
ка тонавтнипятнень юткео. 
Яволявтозь бороцямо успевае- 
‘мостенть 100 проценте кепеде- 
манзо кис, дисциплинанть вад- 
рялгавтоманзо кис. 


Тонавтницятне тевсэ. топав- 
тыть эсь обязательстваст. Алю- 
кова ялгась икеле тонавтнесь 
беряньстэ, ней жо сонзэ арась 
вейкеяк берянь отметказо. 0т- 
личниктне В. Беляков, В. Шиш- 
кова, А. .Чаиркин, В. Мамай- 
жин, П. Шейнова, А. Антипов 
ды лият лездыть лавшосто то- 


‘навтницятненень, ёвтнить седе, 
‚жода 
‚апныть уроке. 


сынь күдосо анокстак- 


П. Букин. 
Чамзинской район. 


ААА ——————————————___—_—_—_—__ 


ЛЕНИНЭНЬ КИЯВА 


Парсте анокстамс ды ютавтомс 
эйкакштнень военно-физкультурной 
соревнованиятнень 


Ленинско-Сталинской ком- 
сомолонь уставось кармавты 
ВЛЕСМ-нь весе члентнэнь ке- 
местэ ды эрьва чистэ воепи- 
тывать од ломатнень улемс 
анококс икелепелень бойтне- 
нень. 


Максомс од ломатненень воен- 
ной знаният, воспитывать 
сынст родинанть беспредельной 
вечкемань духсо ды сонзэ 
врагтненень ненавистень дух- 
со. Воспитывать физически 
развитой, отважной ды вынос- 
ливой боецт. Анокстамс Якстере 
Армиянтень виев, смелой ды 
опытной боецт, — весе те ашти 
почетной задачакс комеомольс- 
кой эрьва организациянть тур- 
тов ды, васняяк, школьной 
комсомольской организацият- 
нень туртов. 


Важнейшей те задачась а 
топавтови, бути серьезно а 
кармамс заниматься военно- 
физкультурной роботасонть. 
Эряви а стувтнемс Левинәнь 
үказаниянзо седе, што «серьез- 
ной .войнанть туртов усиленной 
военной подготовкась веши 
аволь порыв, аволь клич, аволь 
боевой лозунг, но массовой 
масштабсо кувать шкань нап- 
ряженной, упорнейшей ды дис- 
циплинированной робота». 


ВЛЕСМ-нь ЦЕ-нь У-це ды 
ІХ-це пленумтне тейсть спе- 
циальной решеният, конат ком- 
сомольской организациятнень 
ды, васняяк, школьной орга- 
низациятнень кармавтыть виен- 


замс оборонно-физкультурной 
роботанть. 
Тосо, косо чарькодезь неть 


решениятне, комсомольской ор- 
ганизациятне возглавили воен- 
но-физкультурной роботанть 
ды сынст`улить уш а берянь 
результатост. 


Всесоюзной военно-физкуль- 
турной соревнованиятне, ко- 
нат ютавтовить колмоцеде, аш- 
тить истямо формакс, конань- 
стэ сех парсте неяви, кода 
аравтозь военно-физкультурной 
роботась школасо те или тона 
комсомольской организация- 
сонть, школьниктнень ды пио- 
нертнэнь ютксо. 


Ды эряви мереме, што Мор- 
довиянь зярыя школат парете 


СЕРМА ВЕЙКЕ ШКОЛАСТО 


Урокс звоноктонть `‘мейле 
ютасть уш 15 минута. Кори- 
дорга молемстэ марявить ан- 
сяк преподавателень или жо 
сынст кевкстнемаст лангс от- 
вечиця тонавтницянь вай- 
тельть. Власстнэсэ мольеть за- 
НЯТИЯТ. 4 

Друк панжовсь школань 
кенкшесь, ды коридоронтень 
пуляке ливтясть 4—5 цёрынеть 
школьной сумка марто, сынсь 
прок ловов нешкть. Вейкень 
натой пинжак ожазояк- сезезь. 
Сынь кармасть вейкест-вейкест 
тулкаеме, пижнеме ды вешке- 
ме. Те шалтось глушинзе клас- 
сто марявиця вайгельтнень. 

Но те еще а весе. Дисцип- 
линань колыцятне овси эзть 
мелявто сень кис, што’ сынь 


эрьва чистә ПоЗДаякшныть 


уроке ды тейнить эрьва кодат | Г. 


„ДОБРОДУШИЯНЬ“ СЛЕДТНЭ... 


«фокуст». 5,22 
— Панжик, панжик кенк- 
шенть, иля пеле, мезеяк а те- 
ить, ёрт тов ловсо, — тонавтсть 
Дергунов Колянь Казаков ды 
Прокин тонавтницятне. 

Истя сынь вейке классонь 
кенкшенть ноцкадьсызь, ранг- 
стыть а мазый валсо, омбоце 
кенкшенть трокс классо ашти- 
цятненень невтить кель или 
теить еще кодамояк «фокуст». 

Истя сынь тейнить үроковть 
прядовомазонзо. Мейле совить 
классос ды истяжо беряньетэ ве- 
тить пряст уроксояк.Секс тонав- 
тнитькак сынь пек беряньетэ. 
Вана, примерке, Прокин, Ча- 
иркин, Казаков (5-це класс) ма- 
лав весе предметнэнь коряс по- 
лучить ансяк берянь отметкат. 
Корчагин, В. 


Осипов, | 


Н. ЧУБУКОВА, 
ВЛКСМ-нь Мордовской 
обкомонь секретарь. 


№ 


анокстыть соревнованиятне- 
нень, сынь неть соревнованият- 
нень ловить аволь~ кодамояк 
шкань кампанияке, но школа- 
ќо военно-физкультурной робо- 
танть виензамонь средствакс. 
Истямоке аштить Ковылкине- 
кой районсо Вочелаевекой шко- 
лась, Саранской районсо Ате- 
марской школась, Саранск ош- 
со 1-це № школась, Инсарс- 
кой районсо Кр.-Шадымской 
школась, Рузаевка ошео 38-це 
№ школась, Дубенской район- 
со Чеберчинской школась ды 
лият. 


Кодак ансяк марясть пио- 
нертнэнь ды школьниктнень 
Всесоюзной военно-физкультур- 
ной колмоце соревнованиятне- 
де, Кочелаевской средней шко- 
лань тонавтницятне ды пио- 
нертнэ сеске жо кундаств теве. 
Сынь явшевсть группава со- 
ревнованиянь видтнэнь коряс. 
Муевсть руководительть. Ушо- 
довсь систематической ды ув- 
лекательной тренировка. Коче- 
лаевской средней школань т0- 
навтницятне ды пионертнэ пек 
вечксызь военно-физкультурной 
роботанть. Сынь активно уча- 
ствовали Всесоюзной химичес- 
кой ҮП-пе соревнованиятнесэ. 
Парсте ютавтызь «На штурм» 
военной налксеманть, ней анок- 
стыть «Разведчики» военно- 
тактической налксемантень. 


Истя жо ашти тевесь (а- 
ранек ошонь 1-це № школа- 
сонтькак. Тосо тонавтницятне 
ды пионертнә кеместэ анокс- 
тыть соревнованиятненень, сис- 
тематически тренируются. С0- 


| ревнованиянь башка видтнэнь 


коряс руководствантень таргазь 


Осоавиахимень, медицинской 
роботникть, комсомольской 
ВИЙТЬ. 


Но еще аволь . весе комео- 
мольекой организациятне чарь- 
кодизь ды топавтыть ВЛЕСМ-нь 
ЦЕ-нь ҮШ-де ды ГХ-це, пле- 
нумтнень решенияст. Кой-косо 
комсомольской организациятне 
спокойна ваныть школасо воен- 
но-физкультурной роботанть 
берянь состояниянзо ланг. 


Л. Куприянов (7-це «А» класе) 
омбоце четвертенть прядызь 
2—3 берянь отметка марто. 


«Мекс жо те истя лисни?» — | лань директоронть Шайкин ял- 


Дубенекой средней школа- 
сонть соревнованиятненень 
авокстамонть коряс теезь ан- 
сяк се, што теезь командат. 
Командатнесо  руководительть 
арасть ды тень кис кияк & ме- 
лявты. Тренировкат а эрсить. 
Судейской коллегия арась. Ком- 
сомольскей организациянь сек- 
ретаресь Тарасова ялгась ды 
школань директорось Гагаркин 
ялгась (сон •жо налкеемань 
коряс штабонь начальник) ко- 
даткак мерат эзть прима, што- 
бу парёте аравтоме соревнова- 
ниятненень анокетамонть. 


Соревнованиятненень анокс- 
тамось лавшосто моли Темни- 
ковской школасонтькак. Дирек- 
торось Воеводин ялгась, учи- 
тельтне ды комсомольской ор- 
ганизациясь ловить, што воен- 
но физкультурной воспита- 
ниясь—те ансяк военкруконть 
тев. Ды истят арсемат улить 
лия школатневаяк. Те—овси а 
виде. Эйкакштнень военно-физ- 
культурной воспитаниясь, с0- 


— весе школьной роботникт- 
нень почетной тев. 


Школьниктнень ды пионерт- 
нэнь военно-физкультурной со- 
ревнованиятне ушодовить фев- 
ралень 23-це чистэнть. Комсо- 
молецтнхә ды учительствась 
должны путоме весе виест се- 
нень, штобу успешно ютав- 
томе соревнованиятнень. 


Охватить весе пионертнэнь 
ды школьниктнень соревнова- 
ниятнесэ участиясонть, виен- 
заме ды вадрялгавтоме трени- 
ровкатнень качествантв. 


Те важнейшей тевентень 
серьезной подходось лезды ус- 
пешно ютавтомс соревнованият- 
нень ды те карми үлеме еще 
вейке эськельксэкс сеть зада- 
чатнень топавтомасонть, конат 
аштить щколанть ды школь- 
ной комсомольской организа- 
циянть икеле эйкакштнень 
ютксо — военно-физкультурной 
роботань ветямонть коряс. 


Г редакторось В. Т. Шишов 
ялгась). 
Но сехте покш чумозо шко- 


кевкетинек минь класеной ру-|ганть. Сон ёмавтынзе едино- 


ководителенть В. С. Акимов 
ялганть. 

Сонзэ ответетэ чарькодеви, 
што Б.-Ремезенской неполной 
средней школасонть вообще то- 
навтницятнень берянь дисцип- 
линаст ды успеваемостест. Те 
толковави сеньсэ, што тесэ ве- 
се школьной роботась нолдазь 
самотекс. Пионерской органи- 
зациясь (старшей пионерво- 
жатоесь Архипова) ды комсо- 
мольской организациясь (сек- 
ретаресь Ратникова ялгась) ов- 
си а бороцить школасо паро 
дисниплинанть ды успеваемос- 
тенть кис. Сынь кадызь овеи 
стувтозь тевекс социалистичес- 
кой соревнованиянть, паро то- 
навтнемантень те основной сти- 


мулонть. Истяжо пек берянь- 


началиянь в6се праватнень 
кода преподавательтнень, 
истяжо тонавтницятнень ике- 
ле. 

Сех ламо преподавательтне 
үроконь ветямодонть башка 
кодамояк внешкольной воепи- 
тания а ветить тонавтницят- 
нень ютксо. Школасонть сис- 
тематически а роботы вейкеяк 


кружок. 
Кода ней Шайкин ялгась 
смеи  сынст, учительтнень, 


парсте роботамо кармавтоме? 
Сынь еще могут сонзэ ланге 
кежиявтомс! 

«Добродушной» директорось 
«а смеи» дезорганизатортнэнь 
каршояк валонь ёвтамо. Бути 
кияк преподавательтнестэ ве- 
ти директоронтень дисципли- 


66] роботы стенгазетаськак (от- | нань колыцят, то сон сестэяЕ 


Ф“ „нии 


ревнованиятненень анокстамось 


Вадря кирякстоме сокссо 
пухляня ловонть ланга. 
Фотоэтюдось Ю. Володинэнь. 


О | 


ШКОЛАСО АНТИРЕЛИГИОЗНОЙ 
ВОСПИТАНИЯСЬ 


Пакся Тавлань неполной 
средней школань тонавтницят- 
нень ютксо сеетьстэ ютавтне- 
вить лекцият, беседат ды 
вечерт антирелигиозной пропа- 
ганданть коряс. 

Биологиянь коряс препода- · 
вателесь И. И. Ќвязькин ял- 
гась тейнесь лекцият «Наука 
и религия о происхождении 
жизни на земле», крещения- 
донть ды лия тема лангс. 
Неть лекциятнень кунсоломо 
сакшность аволь ансяк тонавт- 
ницят, но_сынст тетят-аваткак. 

Школасо антирелигиозной 
воспитаниянть парсте аравто- 
мась пек лезды тонавтницят- 
вень посещаемостенть ды үе- 
певаемостенть кепедемантень. 


Б. Платонов. 
Кочкуровской район. 


Птицекомбинатонть 
_ успехезэ 


ХУШ-це партконференциянть 
лемсэ социалистической сорев- 
нованиянть келейстә аравтозь, 
Саранской птицекомбинатонь 
робочейтнень коллективесь до- 
бовась покш успех эсензэ ро- 
ботасонзо. 1941 иень васенце 
кварталонь программанть ком- 
бинатось февралень 1-це чис 
топавтызе 100 проценте. 

Январской планось топав- 
тозь 224,8 проценте. 


мик мартост а корты истя, ко- 
да бу эряволь. Сон кевкетни: 
Вода истя тон, Воля, 
ловсо ёртнить классонть кунш- 
кас? Или: «Мейсь тон, Боря, 
обижат вишка ялгатнень? — 
Тон, Боренька, аволь беря- 
нят цёрась, ды кеман, што 
тон седе тов истя а кармат 
тейнеме... 

А кенерить директоронь ка- 
бинетстэнть лисеме, вишка 
хулигантнэ сеске жо теить а 
паро тев: или киньгак судо 
тапить, или вальма порксыть. 
Сынь содасызь, што директо- 
рось тетяст-аваст а кармав- 


тсынзе сынст кис отвечамо, 
вынсткак а мурнесынзе.. Ды 
косто сынет тетятнень-аватнень 
директоросв нейсынзе? Ведь 
сон кудозост а моли, а роди- 
тельской собраният зярдояќ а 
эрсить. 


Ю. Васильева. 
Чамзинской р-н. 


_ ЮНКОРОНЬ СЕРМАТ 


Клубось пекстазь, ловнома 
кудосонть робота арась 


Дубенской район. Ардатова 
велесэ үльнесь вадря клуб. 
Ютась иень сёкеня жо сонзэ 
пекстызь. Волхозонь правлени- 
ясь сонзэ теизе зернохранили- 
щаке. 

Ули ловнома ^ кудо. Ансяк 
кодамояк культурно-массовой 
воспитательной робота тосо 
арась. Арась художественной 
литератураяк. Избачось корт- 
несь районной библиотекань 
заведующеенть Парфенова ял- 
ганть марто, штобу нолтне- 
вель тосто книгат. Парфенова 
ялгаеь кунсоломояк натой эзь 


„ 


‚ Советской Союзонь оштнева 
Рига ошсо Западной Двинань набережноесь. 
Фотось Д. Черновонь (ТАСС). 


Лермонтовекой вечер 


карма, я 
П. Вачаев. 
Чамзинской средней школань 
Интересной лекция литературной кружоконь члент- 
Январень 30-це чистэнть Чам-| нэнь инициативаст коряс аволь 


зинской районной парткаби- 
нетсэнть партийно-комсомоль- 
ской активенть түртов ульнесь 
теезь лекция: «Происхождение 
жизни на земле» темань ко- 
ряс. 

Ламо интересной факт ёвт- 
несь тенв кувалт лекторось 
Чамзинекой средней школань 
преподавателесь С. Н. 

| 


ялгась. И. Симдянов. · 


Меке а роботы 
комсомольской . 
организациясь? 


Н.-Ичалковской колхозной 
комсомольской организацисонть 
6 комсомолецт. Сынет юткео 
арась кодамояк дисциплина. 
Буянова. комсомолкась сисеме- 
не ков а панды членекой 
взност. Сонсь комеоргось Верен- 
дякин ялгась пурнынзе лия 
комсомолецтнәнь пельде член- 
ской взностнэнь 1941 иень 
декабрь ковонть кис ды те 
шкас кирди эсензэ кедьсэ. 

Вейкеяк комеомолец а тонав- 
тни «ВЕЩб)-нь историянь 
краткой курсонть», Аволь с0- 
юзной од ломатнень ютксо куль- 
турно-массовой, воспитательной 
робота а ветить. Вейке комсо- 
молец ульнесь клубонь заведу- 
ющееке, сеньгак каизь, секс 
што сон местькак а тейниль. 
Комсомолецтнэнь ютксо воен- 
но-физкультурной робота арась. 

Комеоргось вестькак эзь тей- 
не роботамонь план. Вейкеяк 
комсомолецнэнь арасель мак- 
созь кодамояк поручения. 

М. Винтина. 
Ичалковекой р-н. 


А — 


Од ломатне молить 
икеле 


Покш Маризь велень Пуш- 
кин лемсә колхозось соревнует- 
ся «12 Октябрь» колхозонть 
марто. Колхозниктне пек покш 
мельеэ бороцить социалисти- 
ческой эсест обязательстваст 
топавтомаст кис, вадрясто 
анокстыть тунда видемантень. 

Сех пек парсте топавтыть 
обязательестваст комсомолецтнэ 
ды од ломатне. Сынь ВКП(б)-нь 
ХУШ-це Всесоюзной конферен- 
циянть вастыть производствен- 
ной од успехеэ. 

П. Букин. 

Чамзинской район. 


умок ютавтозель лермонтовской 
вечер, косо яволявтозель кон- 
курс великой поэтэнть произ- 


ведениянзо сех парете ловно- | 


манть коряс. 


теретва марто ловнось отрывка | коряс, 


«Мцыри» поэмастонть. 

Европасо ды" Африкасо войнась 


(Февралень 9-де ды 10-це читнестэ военной 
действиятнень дневник) 


Северной Африкасо англий- | 300 тыщадо ламо итальянской 


ской войскатнень операцияст 
виевгалить Бенгазинть эйето 
юг ёно. Англичантнэнь пере- 
довой отрядтнэ саизь чугун- 
кань кинь аволь покш пунк- 
тонть Эль— Агеиланть, Бенга- 
зинть эйстэ 175 милянь тарка- 
со юг ёно. 

Февралень 9-це ды 10-це чит- 
нестэ мольсть военной дейет- 
вият Эритреясо, Абиссиниясо 
ды Итальянской (Оомалисә. 
Англичантнэ одс ушодызь 
|90002 атакаст Керен ошонь сек- 
торсонть. Е 

Английской сообщениятнень 
итальянецтнә кучеть 
подкрепленият те районсонть 


Истя жо вадрясто ловность | войскатненень. 


В. Фокин, В. — Соклетина, 
Г. Фокина, В. ЫТаврехина ‘ды 
А. Каторкина. 

8 сех вадря чтецтнэ выде- 
леннойть районной литератур- 


Бонкурссонть примасть учас- | ной вечерэв, кона карми уле- 


тия 15 тонавтниця. 


ме ютавтозь тундонь. канику- 


Кунсолыцятнень лангс пек | латнень шкастонть. 


виев впечатления тейсь Надя 
Свечкина (10-це «А» класс). 
бон покш художественной мас- 


И. Симдянов. 
Чамзинской район. 


Юнкор-плагиат 


Н. А. Василькин эри 
Дубенской районсо. Сёрмали 
Повадимова велестэ, Ленин лем- 
сэ колхозетонть. Тонавтни се- 
ке жо велень неполной сред- 
ней школань 7-це класео. ` 

Получакшны, бульчом, 
«Ленинэнь киява» газета. Неи, 
што тосо эрсить печатазь Мор- 
довиянь эрьва кодамо районсто 
юнкоронь сёрмат, заметкат. Ды 
марсесь, што газетас печатазь 
материалонть кисэ пандыть го- 
нораргак. 

Сонгак арсесь сразу полу- 
чамс -эстензэә юнкоронь лем 
ды слава, теке марто жо—го- 
нораргак. Ведь меньгак стака 
сень эйсә арась, бути газетань 
икеленв номертнэстэ списать 
кодаткак заметкат, полавтоме 
ансяк велевть или колхозонь 
лементь, бути улить— фамили- 
ятненьгак. Путоме мейле тень 
конверте, сёрмадомс редакци- 
янть. адресэнза ды кучоме кор- 
респонденциянть. 

Сень таркас, штобу серьез- 
на роботаме заметканть лангсо, 
пурнаме фактт, примерт, теемс 
заметканть видестэ, сбрмадомс 
эеь валсо, эсь стильсэ, — Ва- 
силькин кармась тейнеме бе- 
зответственной тевть. Сон спи- 
сывал икеле печатазь замет- 
кат путылинзе эсь веленть, 
колхозонть лемест ды седе 
апак арсе, што сынет колхоз- 
сонть или комсомольской орга- 
низациясонтв тевесь аволь ие- 
тя ашти, — кучнилинзе неть 
«трудтнэнь» редакцияв. Вана 
меельсь кавто примерт. 

Январень 17-це чисто «Ле- 
нинэнь киява» газетань 6-це 
(1302) номерсэнть омбоце стра- 
ницасо печатазель И. Липатов 
юнкоронть заметказо Антоновка 


велесо Молотов лемсэ колхоз- 
ной комсомольской организа- 
циядонть — «Валт ламо, тев 
арась». Теде мейле 19 чинь 
ютазь саизе секе номерэнть 


Василькин лжеюнкорось, озась 
столь экше ды кармась стро- 
чить. Педе пев, васень вале- 
тонть саезь, меельсь точканть 
видьс списал секе жо замет- 
канть ды кучизе таго «Леви- 
нэнь киява» газетань редак- 
циянтень. 

«Валт ламо, тев арась» за- 
меткасонть сёрмадозель: «Ан- 
тоновка велесэ Молотов ялганть 
лемсә колхозонь комсомолентнэ 
пек вечксызь ламонь корта- 
монть. Эсест собраниятнесэяк 
ды эрьва косо макенить 0бе- 
щаният, сайнить обязательет- 
ват, сёрмалить решеният, ан- 
сяк а неявить сынет тевест». 

Истямо жо лемсә заметка 
кучсь Василькингак. Ды тосто 
ловнотано; «Повадимова велесэ 
Ленин лемсэ колхозонь комсо- 
молецтнэ пек вечксызь ламонь 
кортнеманть. Эсест собраният- 
несэяк ды эрьва косо макснить 
обещаният, сайнить обязатель- 
стват, сёрмалить решеният, 
ансяк а неявить сынст тевест...» 
ды истя седе товгак. 

Ютасть еще зяро-бути чить. 
Василькин таго тенек кучсь 
заметка «Колхозниктнень соре- 
внованияст». Минек газета- 
сонть январень 25-це чистэ, 
васенце страницасонть, печа- 
тазель заметка «Кавто колхо- 
зонь соревнования». Оказыва- 
ется, Василькин таго жо педе- 
пев списал теке жо замет- 
канть. 

Юнкоровь лемесь— покш лем. 
Юнкоронь роботась — почетной, 
ответственной, серьезной. Сон 
веши инициатива, настойчи- 
вость, правдивость. Василькин 
жо кармась маньшеме редакци- 
янть, салсеме лиянь заметкат 
ды теньсэ самай а видестә нев- 
теме эсь колхозео, комеомоль- 
ской организациясо положеви- 
янть. Те— аволь честной тев. 
Висьве истя тейнемс! Василь- 
кинэнь кондятнэнень арась тар- 
ка юнкоронь рядтнэсэ. 

Абиссиниясо важной админи- 
стративной центранть— Гонда- 
ронть ёнов англичантнэ молить 
седе састо секс, што тосо пек 
ламо минат, конатнень италь- 
янецтнэ аравтнизь английской 
войскатнень молемань киет 
ланга. Абиссинской фронтонь 
южной. участкасонть английс- 
кой частне саизь Эль — 0бок 
фортонть. 

Албаниясо меельсь кавто 
читнестэ ушодовсть активной 
военной действият центральной 
фронтсонть. Тепелене ошонь 
районсонть греческой войскат- 
не отбили  итальянентнэнь 
контрнаступленияст ды аламо- 
|до шаштсть икелев. 

«Нью-Иорк таймс» амери- 
канской газетанть сообщени- 
янзо коряс, албанской портнэс 
яла сыть итальянской подкреп- 
леният. Ловить, што неень 
шкастонть Албаниясо улить 


войска т. 

Газетась истяжо сёрмады, 
што англичантнэ ускеить Гре- 
цияв пек ламо военной мате-- 
риалт ды грузовикть. Англий- 
ской самолетонь 8 экскадрилья- 
тнесэ, конат неень шкастонть. 
аштить Грециясо, улить совре- 
менной самолётонь весе типтне. 
Греческой летчиктне, невтни. 
газетась, тонавтнить Египетеэ. 


ж 

Германской бомбардировщикт- 
не февралень 9-це чисто ата- 
ковизь английской суднань ка- 
раванонть, кона ульнесь Пор- 
тугалиянть эйстэ запад ёно ды 
ваявтеть зярыя пароходт. фев- 
ралень 10-це чинть каршо вес- 
тэнтв германской бомбардиров- 
щиктне бомбардировасть Лон- 
донсо ды Юго-Восточной Анг- 
лиясо военной отношениясонть 
важной объектт. 

Меельсь ниле читнень перть. 
Мальтанть ланге (Средиземной 
морясо английской военно-мор- 
ской база) ульнесть теезь 20 
воздушной налёт. Февралень. 
10-це чинть каршо вестэнтв- 
Мальтанть лангс  налётось. 
мольсь сехте кувать те оет-- 
ровонть ланге теде икелевь. 
весе налётнэнь коряе. 

Английской самолётнэ фев-- 

алень 9-це чистэ атаковизь. 

орвегиянь Южной побережь- 
янть маласо противникень гру 
зовой пароходтнэнь карава- 
нонть. Февралень 10-це чинь. 
валске английской авиациясьЬ. 
бомбардировинзе Северо-Запад- 
ной Германиянь территория- 
сонть военной объектнэ. 

(ИАСС). 


ЧЕРЧИЛЛЕНЬ РЕЧЕЗЭ 


Кода пачти Рейтер агент- 
ствась, февралень 9-це чистэ 
Англиянь премьер-министрась 
Черчилль выступил радио вель- 
де речь марто, конаньсэ кор- 
тась меельсь вете. ковтнень 
перть войнань итогтнеде. 

Черчилль тешкетызе, што 
меельсь 4—5 ковтнень перть 
зярыя ёнкстнэсэ  Англиянть 
тевензэ молить седе вадрясто, 
чем можна ульнесь учомс. Гер- 
маниянтень эзь удала ютав- 
томе тевс Англияв вторжени- 
янть се отпордонть мейле, ко- 
нань августсто ды сентябряето 
английской истребительтне те- 
изь германской авиациянтень. 

Албаниясо греческой вой- 
скатнень успехест тешкетазь, 
Черчилль подробно кортась 
Ливиясо ды лия африканской 


районтнэсэ английской войска- 
тнень операциядост. Сон тешк- 
стызе, што Ливиясо весе италь- 
янской восточной армиясь, 
конаньсэ лововсть 150 тыщадо 
ламо ломань, саезь пленс или 
истожазь. Киренаиканть саизь 
англичантнэ, ды ней ЕЁгипетэсь 
ды Суэцкой каналось аштить 
безопасностьсэ. 

Седе тов Черчилль кортась 
сеть опасностнеде, конат гро- 
зить Англиянтень. Минь можем 
улемс увереннойкс, мерсь сон, 
што войнась курок пачкоди 


пек седе напряженной фазас., 


Черчиллень валонзо  Коряс, 
германской армиянь ды авиа- 
циянь ламо вийть пурназь Ев- 
ропань юго-востоксонть. 


(ТАСС). 


Англиянть ды Румыниянть ютксо 
дипломатической отношениятнень сеземадонть 
Рейтер агентстванть сообщениязо 


Рейтер агентствась пачти, 
што английской правительст- 
вась решизе тердемс мекев 
Бухарестстэ эсензэ посланни- 
кенть. Февралень 10-це чистә 


английской посланникесь 
макссь румынской правитель- 
ствантень нота ды вешинзе 
эсензэ паспортнэнь. 

(ТАСС). 


Ответственной редакторось А. ЩЕГЛОВ. 

